12/02/2015 | Administración LocalMunicipal
Lousame
Publicación anuncio aprobación definitiva reg. interno Escola de Música

Quedando elevado a definitivo o acordo provisional, adoptado polo Pleno deste Concello na sesión que tivo lugar o día 20 de novembro de 2014, (publicado no Boletín Oficial da Provincia número 236, do 10 de decembro de 2014) relativo á “REGULAMENTO E NORMAS DE FUNCIONAMENTO DA ESCOLA MUNICIPAL DE MÚSICA DO CONCELLO DE LOUSAME” por non se ter presentado ningunha reclamación. De conformidade co disposto no artigo 49 da Lei 7/1985, de 2 de abril, reguladora das Bases do Rexime Local., publícase agora o referido acordo plenario, así como o texto íntegro da dita ordenanza; e iso no seguinte sentido: PRIMEIRO.- Aprobar inicialmente o “Regulamento e normas de funcionamento da Escola Municipal de Música do Concello de Lousame”, cuxo texto íntegro se transcribe como anexo a este acordo. SEGUNDO.- Expoñer ó público o expediente íntegro que deu lugar á adopción deste acordo, no Taboleiro de anuncios da Casa Consistorial e no Boletín Oficial da Provincia, durante o prazo de trinta días hábiles, dentro dos que os interesados poderán presentar as reclamacións que estimen oportunas. TERCEIRO.- Considerar elevado a definitivo este acordo para o suposto de que non se presenten reclamacións durante o período de exposición pública. CUARTO.- Que no anterior suposto (de aprobación tácita) publicarase integramente o “Regulamento e normas de funcionamento da Escola Municipal de Música do Concello de Lousame” no Boletín Oficial da Provincia e no Taboleiro de Anuncios da Casa Consistorial, e entrará en vigor e será de aplicación, según se establece na súa disposición final, a partires do día da súa publicación no Boletín Oficial da Provincia. ÍNDICE: TITULO I: ÁMBITO DE APLICACIÓN TITULO II: ESTRUCTURA ORGANIZATIVA DO CENTRO Capítulo 1: Organización das ensinanzas. Capitulo 2: Dirección da Escola Municipal de Música Capitulo 3: Departamento didácticos: - Carácter e composición dos departamentos didácticos. - Competencia dos departamentos didácticos. TITULO III: RECURSOS HUMANOS Capitulo 1: Profesorado Capitulo 2: Persoal non docente Capitulo3: Alumnado. TITULO IV: RECURSOS MATERAIS Capitulo 1: Uso das instalación, do mobiliario e material do Centro. TITLO V: RÉXIME ADMINISTRATIVO E ECONÓMICO Capitulo 1: Servizos da Escola Municipal de Música. Capitulo 2: Admisión de alumnado. Capitulo 3: Matriculación Capitulo 4: Pagos Capitulo 5: Calendario Escolar. Artigo 1.- O ámbito de aplicación do presente regulamento é a Escola Municipal de Música dependente do Concello de Lousame. O ingreso na Escola Municipal de Música supón a aceptación deste regulamento de réxime interno. Artigo 2.- A escola de música do Concello de Lousame imparte as seguintes materias: 1. MÚSICA E MOVEMENTO.2. LINGUAXE MUSICAL.3. INSTRUMENTO. Dentro desta categoría impártense clases de: a) Oboe, b) Frauta, c) Clarinete, d) Saxofón, e) Trompa, f) Trompeta, g) Trombón, h) Bombardino, i) Tuba, j) Percusión, k) violín l) guitarra m) música de cámara e n) piano. Poderán establecerse novas especialidades instrumentais o suprimilas segundo a demanda. Estas se incluirán no departamento que corresponda. O estudo do instrumento na Escola Municipal de Música de Lousame pódese iniciar a partir dos 6 anos cumpridos no ano natural do comezo do curso. Artigo 3.- A dirección da Escola Municipal de Música estará a cargo dos órganos competentes do Concello e do director que designe o Concello de Lousame. Serán atribucións do director da escola: 1.- Representar academicamente a Escola Municipal de Música 2.- Favorecer a convivencia do alumnado na Escola e garantir o procedemento para impoñer as correccións que correspondan, de acordo coas disposicións vixentes.3.- Informar ó concelleiro de cultura de todas aquelas actividades que se queren levar a cabo dentro da Escola Municipal de Música.4.- Exercer o control de todo o persoal adscrito a escola.5.- Propoñer a alcaldía o nomeamento e cese do persoal adscrito a escola, con informe adxunto. Artigo 4.- Carácter e composición dos departamentos didácticos: Os departamentos didácticos son os órganos básicos encargados de organizar e desenrolar as ensinanzas propias das especialidades e asignaturas que lles correspondan e as actividades que lles encomenden, dentro do ámbito das súas competencias e da normativa vixente. Os Departamentos Didácticos están compostos por tódolos profesores do Centro. A distribución de ditos departamentos será a seguinte: 1.- Departamento de corda. (Violín, guitarra e música de cámara.) 2.- Departamento de vento e percusión. (Oboe, Frauta, Clarinete, Saxofón, Trompa, Trompeta, Trombón, Bombardino, Tuba, Gaita e Percusión.) 3.- Departamento de piano. (Piano) 4.- Departamento de asinaturas teóricas. (Música e movemento, linguaxe musical, historia da música e solfexo) No caso de establecerse novas especialidades instrumentais estas se incluirán no departamento que corresponda. Artigo 5.- Son competencias dos departamentos didácticos: 1.- Organizar e revisar, antes do comezo do curso académico, a Programación didáctica das asinaturas e especialidades que configuran o Departamento, así como os calendarios e horarios lectivos.2.- Darlle a coñecer os alumnos a información relacionada coa programación, con especial referencia á os obxectivos, contidos e criterios de avaliación.3.- Manter actualizada a metodoloxía didáctica, e promover o desenrolo de actuacións de mellora dos procesos de ensinanza e aprendizaxe.4.- Propoñer, organizar e realizar actividades complementarias en colaboración cos técnicos de Cultura e xuventude do Concello. Artigo 6.- Son deberes do profesorado: 1.- Extremar o cumprimento das normas éticas que esixe a súa función educativa.2.- Asegurar de modo permanente o seu propio perfeccionamento musical, técnico e pedagóxico.3.- Colaborar na realización de actividades extraescolares.4.- Recuperar, sen alterar o normal funcionamento do Centro, aquelas clases que fora necesario cambiar por motivos persoais do profesorado, e sempre coa autorización dos técnicos de cultura ou da empresa contratante, se fora o caso.5.- Cumprir e facer cumprir os alumnos da escola co bo uso das instalacións e materiais. Artigo 7.- O persoal non docente constitúe un elemento fundamental da boa marcha da Escola Municipal de Música, contribuíndo o funcionamento da mesma. O persoal non docente non será o responsable da entrega de boletíns, estes serán entregados por cada profesor aos seus alumnos. Artigo 8.- Son obrigas do alumnado da escola municipal de música: 1.- Asistir a clase con puntualidade e participar nas actividades orientadas o desenrolo do plan de estudos. No caso dos alumnos menores, os país deberán traer e recoller os rapaces coa maior puntualidade, pois o centro non se fai responsable dos rapaces fora do horario lectivo.2.- En caso de falta de asistencia a clase non se recupera.3.- Cumprir e respectar os horarios aprobados para o desenrolo das actividades do Centro.4.- Seguir as orientacións do profesorado respecto do seu aprendizaxe e mostrarlle o debido respecto e consideración.5.- Respectar os horarios das clases no que están estudando os seus compañeiros.6.- Coidar o material e o espazo do Centro. Artigo 9.- A Escola Municipal de Música dispón do mobiliario e material adecuados as ensinanzas que se imparten. O alumnado deberá en todo momento, facer bo uso tanto das instalación, como do mobiliario e material da Escola. A neglixencia no uso, ou deterioro malintencionado dos mesmos poderán derivar nas responsabilidades correspondentes. Artigo 10.- Servizo da Escola municipal de Música.1.- O horario de atención al público exporase no taboleiro de anuncios ao comezo de cada curso.2.- O Técnico de cultura do Concello fixará uns días de atención aos país e nais para tratar calquera problema do bo funcionamento da Escola.3.- O profesorado atenderá consultas relativas as clases, previa petición de cita. Artigo 11.- Admisión do alumnado.1.- As matriculas faranse no departamento de Cultura do Concello de Lousame ou nas dependencias da propia escola de música.2.- Poderán matricularse os alumnos/as a partir de 3 anos cumpridos no ano natural, estean ou non empadroados no Concello de Lousame.3.- Os alumnos/as de 3 a 6 anos, serán admitidos para cursar Música e movemento, sen instrumento. Artigo 12.- Matriculación.1.- As datas de matriculación anunciaranse coa debida antelación no taboleiro de anuncios da Escola, non admitíndose ningunha matricula fora de prazo.2.- Por necesidades do centro, poderanse admitir novas matrículas previo anuncio no taboleiro do novo prazo.3.- Poderán renovar súa matricula tódolos alumnos/as que: a) Os que estiveron durante todo o curso anterior matriculados. b) Non teñan recibos pendentes de abono co Concello e a escola de música.4.- A matriculación de novos alumnos/as de instrumentos realizarase unha vez pechado o prazo para os antigos alumnos, momento no que abrirase o prazo de matriculación para os novos alumnos.5.- Si o número de solicitudes superase o de matriculas ofrecidas pola Escola de Música, estas serán outorgadas mediante sorteo. Artigo 13.- Pagos. Os pagos rexeranse conforme a Ordenanza reguladora do prezo público pola prestación de servizos de escola de música, do Concello de Lousame. Artigo 14.- A Escola Municipal de Música do Concello de Lousame publicará o calendario escolar da escola municipal de música con antelación suficiente para levar a cabo a matriculación dos alumnos e o correcto desenrolo da actividade. Seguirase o calendario escolar programado pola Consellería de Educación. A presente Ordenanza reguladora entrará en vigor e será de aplicación a partir do día da súa publicación no Boletín Oficial da Provincia, permanecendo en vigor ata a súa modificación ou derrogación expresas. Lousame, 26 de xaneiro de 2015. A alcaldesa. Asdo.: Mª Teresa Villaverde Pais.